CELEX: 32010R0421
Language: lv
Date: 2010-05-17 00:00:00
Title: Komisijas Regula (ES) Nr. 421/2010 (2010. gada 17. maijs), ar ko groza Regulu (ES) Nr. 53/2010 attiecībā uz moivu nozvejas limitiem Grenlandes ūdeņos

18.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 121/1
            
         KOMISIJAS REGULA (ES) Nr. 421/2010
   (2010. gada 17. maijs),
   ar ko groza Regulu (ES) Nr. 53/2010 attiecībā uz moivu nozvejas limitiem Grenlandes ūdeņos
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2010. gada 14. janvāra Regulu (ES) Nr. 53/2010, ar ko 2010. gadam nosaka konkrētu zivju krājumu un zivju krājumu grupu zvejas iespējas, kuras piemērojamas ES ūdeņos un – attiecībā uz ES kuģiem – ūdeņos, kur nepieciešami nozvejas limiti, un ar ko groza Regulu (EK) Nr. 1359/2008, (EK) Nr. 754/2009, (EK) Nr. 1226/2009 un (EK) Nr. 1287/2009 (1), un jo īpaši tās 5. panta 4. punktu,
   tā kā:
   
               (1)
            
            
               Savienības zvejas iespējas attiecībā uz moivām ICES V un XIV zonā Grenlandes ūdeņos provizoriski ir noteiktas Regulas (ES) Nr. 53/2010 IB pielikumā un ir 0 tonnu. Saskaņā ar minētās regulas 5. panta 4. punktu Komisijai ir jānosaka šīs zvejas iespējas, tiklīdz ir noteikts kopējās pieļaujamās nozvejas (KPN) apjoms minētajā zvejniecībā.
            
         
               (2)
            
            
               Saskaņā ar Protokolu, ar kuru nosaka zvejas iespējas un finansiālo ieguldījumu, kas paredzēts Zvejniecības partnerattiecību nolīgumā starp Eiropas Savienību, no vienas puses, un Dānijas valdību un Grenlandes Autonomijas valdību, no otras puses (2), Savienībai ir jāsaņem 7,7 % no moivu KPN ICES V un XIV zonā Grenlandes ūdeņos.
            
         
               (3)
            
            
               Komisija ir saņēmusi Grenlandes iestāžu informāciju, ka KPN ir noteikta 150 000 tonnu apmērā un Grenlande saskaņā ar protokolā noteikto daļu piešķirs Savienībai 11 550 tonnu zvejai līdz 2010. gada 30. aprīlim.
            
         
               (4)
            
            
               Ņemot vērā 2009. gada 16. oktobrī parakstīto Savienības un Islandes Saskaņoto zvejniecības apspriežu secinājumu protokolu 2009. gadam un jo īpaši neizmantoto apjomu 21 624 tonnu moivu, kas Islandei pienākas no iepriekšējās zvejas sezonas, ir lietderīgi Savienībai pieejamās 2010. gada moivu zvejas iespējas nodot Islandei.
            
         
               (5)
            
            
               Tādēļ attiecīgi jāgroza Regulas (ES) Nr. 53/2010 IB pielikums.
            
         
               (6)
            
            
               Lai nepieļautu zvejas darbību pārtraukumu, šai regulai ir jāstājas spēkā tūlīt pēc tās publicēšanas un tā jāpiemēro no 2010. gada 1. janvāra,
            
         IR PIEŅĒMUSI ŠO REGULU.
   1. pants
   Regulas (ES) Nr. 53/2010 IB pielikumā ierakstu par moivu Grenlandes ūdeņos V un XIV zonā aizstāj ar šādu ierakstu:
   
      
                  
                              “Suga
                           
                           
                              :
                           
                           
                              Moiva
                              
                                 Mallotus villosus
                              
                           
                        
               
                  
                              Zona
                           
                           
                              :
                           
                           
                              Grenlandes ūdeņi V un XIV zonā
                              (CAP/514GRN)
                           
                        
            
                  ES
               
               
                  11 550 (3)
                  
               
               
                   
               
            
                  KPN
               
               
                  Nepiemēro
               
               
                   
               
            
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 17. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 21, 26.1.2010., 1. lpp.
   
      (2)  OV L 172, 30.6.2007., 4. lpp.
   
      (3)  Piešķirts Islandei. Jāzvejo līdz 2010. gada 30. aprīlim.”